དུས་རབས་བཅོ་བརྒྱད་པའི་འུར་འུར་ཟིང་ཟིང་གི་ཉིན་ཞིག་ལ་ཧྥ་རན་སིའི་རྒྱལ་ས་ཕ་རི་སི་ནས་སྣ་ཤེས་ཁྱད་པར་ཅན་གྱི་བུ་ཞིག་ཉ་ཤ་བཙོང་སའི་ཁྲོམ་ར་ཞིག་ཏུ་སྐྱེས།ཁྲོམ་ར་དེ་ནི་ཕ་རི་སིའི་གྲོང་གི་ཆེས་མི་གཙང་བ་དང་རྙོག་དྲ་ཅན་གྱི་ས་ཆ་ཞིག་ཡིན།ཁོ་ནི་ཨ་མས་ཉ་ཤ་བཙོང་སའི་སྒྲོམ་སྟེགས་ཆུང་ཆུང་དེའི་འོག་ཏུ་གློ་བུར་དུ་སྐྱེས་པ་རེད།ངོ་མཚར་བ་ཞིག་ལ་ཨ་མའི་ནུ་ཆུའང་མ་རེག་པའི་བུ་ཆུང་ཉམ་ཆུང་དེའི་ཚེ་སྲོག་གི་དབུགས་རྒྱུན་མ་ཆད་པར་མི་ཡུལ་ལ་དྲི་ཞིམ་གྱི་མཆོད་པ་འབུལ་བའི་མི་རླབས་ཆེ་བ་ཞིག་ཏུ་གྱུར།